

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 24.12.24

**ΔΕΛΤΙΟ ΤΥΠΟΥ**

**Θέμα: Επίσκεψη Δημάρχου Λευκάδας κ. Ξενοφώντα Βεργίνη στον Οίκο Πρόνοιας Λευκάδας ( Γηροκομείο) και συνάντηση με τον Διευθυντή, π. Παναγιώτη Ζαβιτσάνο, ενόψει των Χριστουγέννων**

Ο Δήμαρχος Λευκάδας, κ. Ξενοφών Βεργίνης, πραγματοποίησε την Τρίτη, 24 Δεκεμβρίου, επίσκεψη **στον Οίκο Πρόνοιας Λευκάδας ( Γηροκομείο)**, σε μια κίνηση βαθιάς ανθρωπιάς και κοινωνικής ευαισθησίας, με αφορμή τις εορτές των Χριστουγέννων.

Κατά τη διάρκεια της επίσκεψης, ο Δήμαρχος συναντήθηκε με τον Διευθυντή του Γηροκομείου, Πατέρα Παναγιώτη Ζαβιτσάνο, με τον οποίο αντάλλαξε ευχές και συζήτησαν για τις ανάγκες και τα τρέχοντα ζητήματα που αφορούν τη λειτουργία του ιδρύματος. Ο Δήμαρχος εξέφρασε την εκτίμησή του για το σπουδαίο έργο που επιτελεί το προσωπικό και η διοίκηση του Γηροκομείου, ενώ παράλληλα διαβεβαίωσε για τη συνεχή στήριξη της Δημοτικής Αρχής.

Η επίσκεψη πραγματοποιήθηκε σε θερμό και φιλικό κλίμα, αντικατοπτρίζοντας τη σημασία της ενίσχυσης των κοινωνικών δομών του Δήμου, ιδιαίτερα κατά την εορταστική περίοδο. Ο Δήμαρχος Λευκάδας υπογράμμισε τη δέσμευση της Δημοτικής Αρχής να σταθεί δίπλα σε όλους όσοι προσφέρουν πολύτιμες υπηρεσίες φροντίδας στους ηλικιωμένους συμπολίτες μας.

Η Δημοτική Αρχή εύχεται σε όλους Καλά Χριστούγεννα, με υγεία, αγάπη και αισιοδοξία!

Από τον Δήμο Λευκάδας